Dobritsj
Store norske leksikon,Geografi,Verdens geografi,Europa,Bulgarias geografi
Dobritsj er en by i Bulgaria, 40 kilometer nord for Varna og cirka 30 kilometer vest for svartehavskysten med feriestedene Albena og Golden Sands. Byen har 80 936 innbyggere, mens provinsen med samme navn har 170 298 innbyggere (2021).
Dobritsj er et økonomisk senter i det nordøstlige Bulgaria og et samferdselsknutepunkt. Foruten matvareindustri finnes også maskinindustri for landbruk og skipsutstyr, samt tekstil- og skotøysproduksjon. I byen er det en teknisk høyskole og et arkeologisk museum.Dobritsj var bulgarsk i perioden 1878–1913 og het da Bazardzjik. I perioden 1913–1940 var byen rumensk og het da Bazargic, men den ble igjen bulgarsk som Dobritsj i 1940. I perioden 1949–1990 hadde byen navnet Tolbukhin etter Feodor Tolbukhin, som var marskalk av Sovjetunionen fra 1944 til 1949. Les mer i Store norske leksikon Bulgarias historie Bulgaria Bulgarias geografi Økonomi og næringsliv i Bulgaria